Diari Oficial de la Generalitat Valenciana


Sumari del DOGV 7886, del 03-10-2016 (2016/7540)

Extracte de la Resolució de 22 de setembre de 2016, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen les ajudes per al foment de races autòctones en perill d'extinció i control oficial de rendiment lleter per a l'exercici 2016 a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7886

Data del DOGV
:   03-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7540


Data del document
:   22-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

Extracte de la Resolució de 22 de setembre de 2016, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen les ajudes per al foment de races autòctones en perill d'extinció i control oficial de rendiment lleter per a l'exercici 2016 a la Comunitat Valenciana. [2016/7540]  
BDNS (Identif.): 318424  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria, el text complet de la qual pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans/index  
  
Apartat primer. Beneficiaris  
Races autòctones en perill d'extinció: les organitzacions o associacions de ramaders reconegudes per la Comunitat Valenciana.  
Control lleter: els beneficiaris de les ajudes seran els centres autonòmics de control lleter.  
  
Apartat segon. Objecte  
L'objecte de l'ajuda és la concessió de les subvencions per al foment de les races autòctones espanyoles contingudes en l'annex I del Reial Decret 2129/2008, de 26 de desembre, pel qual s'estableix el Programa nacional de conservació, millora i foment de races ramaderes, destinat a les organitzacions o associacions de ramaders reconegudes per la Comunitat Valenciana.  
Ajudes destinades al control oficial del rendiment lleter per a l'avaluació genètica de les espècies bovina, ovina i caprina, per a les lactacions finalitzades i vàlides en les explotacions de la Comunitat Valenciana.  
  
Apartat tercer. Base reguladora  
Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, per la qual es regulen les bases reguladores de les subvencions destinades al foment de races autòctones en perill d'extinció.  
Ordre de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter.  
  
Apartat quart. Quantia  
Races autòctones en perill d'extinció: 48.000,00 euros.  
Control lleter: 30.000,00 euros.  
  
Apartat cinquè. Termini presentació sol·licituds  
Deu dies naturals comptats a partir de l'endemà de la publicació de la Resolució en el Diari Oficial de la Comunitat Valenciana  
  
València, 22 de setembre de 2016.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.